Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 7572

f) Egy médiaszöveg (híradó) elemzésével rámutat a hírkereskedelem létére, hatásaira, a médiában uralkodó szelektív valóságreprezentációra, felhívja a figyelmet ennek veszélyeire. 2006/20/II. szám MOZGÓKÉPKULTÚRA ÉS MÉDIAISMERET 11–12. évfolyam 2006/20/II. szám A Mozgóképkultúra és médiaismeret tanterv a Képességfejlesztő és értékőrző program (KÉK) keretei között a 7–8., illetve a (9–10.) 11–12. évfolyam számára kimunkált, a gyakorlatban, több ízben kipróbált, a NAT-alapelvek, célokhoz igazított és a Fejlesztési feladatokkal összevetett részletes tanterv. A tantervet és taneszközeit használhatják, választhatják azok az iskolák (pedagógusok), akik a Képességfejlesztő és értékőrző program és pedagógiája szerint dolgoznak. Az itt közölt Mozgóképkultúra és médiaismeret tanterv szerves folytatása a (9–10.) 11–12. évfolyam számára kidolgozott tanterv. Javasolt óraszám Évfolyam 7. 8. 9. 10. 11. 12. Heti óraszám 0,5 0,5 0,5 0,5 A KÉK tanterv és a NAT 2003 viszonyának jellemzői A Mozgóképkultúra és médiaismeret tanterv a NAT műveltségi területei közül a Művészetek Mozgóképkultúra és médiaismeret részműveltségterület követelményrendszerét fedi le. A KÉK Mozgóképkultúra és médiaismeret tanterve megfelel a NAT MŰVÉSZETEK Mozgóképkultúra és médiaismeret műveltségi részterület FEJLESZTÉSI FELADATAINAK. A KÉK tanterv TEMATIKUS TANANYAG-ában leírtak értelmezendőek a mozgókép művészete, ugyanakkor a médiaszövegek megfigyelése, értelmezése és kritikája szempontjából is. A tanterv jellemzői A Mozgóképkultúra és médiaismeret tanterv fontos jellemzője, hogy a filmművészet és a tömegkommunikáció felől egyaránt közelíti tárgyát. Az aktív mozgóképi kommunikációs készség megszerzésére felhasználjuk a gazdagabb filmi "beszédmód” mértékadó mintáit – melyek ismeretére szükség van az audiovizuális kommunikáció bármely területéről érkező szövegek tényleges értelmezéséhez. Ugyanakkor tanulmányozzuk a befogadókat közvetlenül elérő médiaszövegek beszédmódját is. Ezért a tanulmányi időszak során a tanulók számos filmet tekintenek meg, köztük a filmművészet alapértékeit reprezentáló magyar és külföldi alkotásokat, rövid és kísérleti munkákat, bizonyos műfajokat bemutató munkákat, valamint médiatörténeti dokumentumokat és aktuális médiaszövegeket. Ez az élmény az a bázis, amelyre folyamatosan épül az analízis, és amely inspirál a kreatív munkára. A Mozgóképkultúra és médiaismeret tanterv alkalmazásához szükséges feltételek A Mozgóképkultúra és médiaismeret tanításához képzett pedagógusokra, alkalmas taneszközökre (tankönyvre, szöveggyűjteményre, mozgóképes "szövegek"-re, technikára), értékelést segítő feladatokra, útmutatókra van szükség. Mindezek nélkül a Mozgóképkultúra és médiaismeret nem "oktatásképes" műveltségi részterület az iskola számára. A Mozgóképkultúra és médiaismeret oktatása nem nélkülözheti a vetített anyagot, a műveket, amelyeket ma már ritkábban celluloidon, mozi-környezetben, többnyire azonban videón és DVD-n lehet elérni. A kiválasztott, bemutatásra és feldolgozásra kerülő műveket teljes hosszukban, kell vetíteni, a részletek csak a későbbi, elemző munkát segíthetik. Bizonyos médiaszövegek töredékesen is vetíthetőek, amennyiben azt közvetlen tanári segítség és értelmező munka követi. Mivel ez értelemszerűen nem képzelhető el órakeretben, a Mozgóképkultúra és médiaismeret oktatásához szükség van a diákok bizonyos, tanidőn túli részvételére, amiként a Pál utcai fiúkkal vagy az Ember tragédiájával sem órakeretben találkozik a tanuló. A Mozgóképkultúra és médiaismeret tanterv közöl néhány megtekintésre javasolt filmalkotást. Az ajánlott művek jegyzéke széles spektrumot ölel fel, de nem teljes. A lista több okból sem adható meg tételesen. Egyfelől nem mindegy, hogy a területet az adott helyen milyen mélységben oktatják, másrészt számos olyan mű "használható" valamely mozgóképpel kapcsolatos probléma feltárására, amelynek a filmtörténeti jelentősége hasonló súlyú. A televíziós műsorok, művek kiválasztása pedig még kevésbé kanonizálható. 2006/20/II. szám A Mozgóképkultúra és médiaismeret tanulásának céljai a (9–10.) 11–12. évfolyamon A Médiaismeret és mozgóképkultúra tantárgy célja, hogy fejlessze a tanulók kontrollált audiovizuális kommunikációs készségét, vagyis a mozgóképi szövegek helyes értelmezését, egyszerű audiovizuális üzenetek megfogalmazását és annak a bonyolult mechanizmusnak a megértését ami az adó és a vevő, a néző és a gyártó, a műsorrend és a polgár hétköznapi szokásai közé épül fel. A tantárgy egyaránt segít a művészeti alkotások és a mindennapi élet médiajelenségeinek értelmezésében, valamint az esztétikai fogékonyság és érzékenység mellett a kulturális nyitottság, a tolerancia és az önismeret fejlesztésében. A kreatív-élményszerű megközelítés metodikai szerepe valamelyest csökken, a tudatosítás, az értelmezési készség fejlesztése az elsődleges cél. Legyen a tanuló "hivatásos néző". Tematikusan: a látvány értelme, a látvány és az üzenet összetevői, az esemény értelme, az esemény összetevői, a montázsok, a történet értelme, az elbeszélés stratégiái: a dramaturgiák tanulmányozása, a tömegkommunikáció és a tömegmédia karakterének megfigyelése és értelmezése. Fontos annak tisztázása, hogy miképpen jelenik meg a filmen és a médiaszövegekben az, ami nem látható. Így a mozgókép legfontosabb kifejező eszközeinek: a film képzetes tér-idő egységeinek, a képi és hangi szekvenciák létrehozásának, a montázselvnek; a szerepjátéknak; a verbális és non-verbális kódoknak; a környezetnek; a képkompozíciónak, a világításnak, vagyis a kiemelés és elhagyás hatásmechanizmusának a tudatosítása a képzés egyik feladata, mely a továbbiakban segíti a tömegkommunikáció, a média, a globalizáció működésének vizsgálatát, és fejleszti a tanulók mentális ellenállóságát. A tananyag kiemeli a film stílustörténetének legfontosabb mozzanatait, különös tekintettel a hazai filmművészet értékeire. Az oktatási időszak során a bemutatásra kerülő műveket részben a magaskultúra kísérletező, nyelvújító darabjaiból, másrészt viszont a tömegkultúra archetipikus jegyekben gazdag műveiből és a média archív és aktuális szövegeiből kell választani. A tananyag a televíziós műsortípusok, elsősorban a hírműsorok, a reklám és a szappanopera, továbbá az infotainment műsorok és a showműsorok jellegzetességeit feltárva, az audiovizuális média közvetlen és közvetett üzenetének értelmezését, a manipulációs technikák felismerését célozza. A tematika része a globális monitorkultúra szociológiai aspektusú megközelítése, a valóság-virtuális valóság, az információs társadalom, a multimédia, az interaktivitás kérdése, az alkotás és a befogadás tradícionális formáinak átformálódása, de inkább csak a problémafelvetés szintjén. Tehát a Mozgóképkultúra és médiaismeret tantárgy tanulása: hozzájárul az információs társadalomban való biztonságosabb tájékozódáshoz, fejleszti a pozitív értékek iránti attitűdöt, hozzájárul a reális énkép kialakításához, fejleszti az önkifejezés képességét és segíti a kiigazodást korunk kulturális jelenségei között, valamint megismertet a nemzeti, az európai, és a globalizálódó kultúra sajátosságaival. A Médiaismeret és mozgóképkultúra tantárgy – a fenti célkitűzések értelmében – törekszik arra, hogy m alkalmat adjon a tanulóknak a megfelelő mozgóképi alkotások tanulmányozása útján saját személyiségük jobb megismerésére, történelmi, társadalmi és kulturális összefüggések felismerésére; m megszerettesse a mozgóképi kultúra értékeit, esztétikai élményhez segítse a tanulókat, minőségi műsorok megtekintésére ösztönözze őket; m gazdagítsa tapasztalataikat a filmi és más típusú mozgóképi szövegek olvasásában, tartalmának és rejtett jelentésének, üzenetének megértésében; m tanítsa és nevelje a tanulókat a tömegkommunikációs eszközök kritikus és szuverén használatára; 2006/20/II. szám m fejlessze a tanulók mozgóképi kifejezőképességét és kifejezőkedvét, segítse őket személyes és árnyalt audiovizuális üzeneteik megfogalmazásában; m tanítsa meg a tanulókat a hétköznapi audiovizuális szövegek és műfajok kezelésére; m segítse a tanulókat abban, hogy a magyar nyelvű kultúra részeseivé, aktív alakítójává válhassanak. Vagyis a Mozgóképkultúra és médiaismeret tantárgy oktatási programja: m Kiemelten fejleszti a kommunikációs készséget, (ideértve bármiféle mozgóképi szöveg kódolását és dekódolását). m Teljesítményorientált, az ismeretek alkalmazására késztet. m Preferálja és segíti az alkotásra való beállítódást (ideértve mindenfajta mozgóképi mű részbeni vagy teljes létrehozását). m Tudatosítja a vállalkozói magatartás és az innováció és kommunikáció jelentőségét, szimulációs feladatokkal fejleszti (különösképpen a médiaismeretek oktatása során) e készséget. m Széles körű általános műveltséget, a nemzeti és az egyetemes kultúra értékeit közvetíti. m Megtanít tájékozódni az audiovizuális csatornák információs káoszában, kihasználja, hogy lényege szerint jelen idejű, így segít a pályaorientációban. m Elemzéssel és az alkotói szerepek gyakoroltatásával fejleszti a reális énkép, ember, magyarság és világkép kialakítását. m A művészi alkotásokban feltáruló konfliktusok értelmezésével és a valós emberi sorsok, átélhető projekciójával segíti a toleráns, másokkal szemben empatikus személyiség kialakítását, az életvezetés és az érvényesülés során adódó krízishelyzetek humánus kezelését. A tananyag-elsajátítás, az ellenőrzés és az értékelés módszerei 11–12. évfolyam A tananyag-elsajátítást szolgáló módszerek Az ellenőrzést szolgáló módszerek Az értékelést szolgáló módszerek  A képi kifejezés sajátosságainak szemléltetése  A mozgókép különböző formáinak elemzése  A rádiós műfajok sajátosságainak szemléltető bemutatása  A mozgókép létrehozásának gyakorlása  Mozgókép-műfajok és produkciók tartalmi és formai elemzése  Filmek és médiaprodukciók tartalmi értelmezése  TV-s szakemberek meghívása, TV- programok, illetve mozgófilmek kritikai vitája  Alkotások létrehozása  Hagyományos egyéni és csoportos beszélgetés  Szóbeli és írásbeli feleltetés  Írásbeli házi feladat  TV műsorokról esszék, illetve kritikai publicisztika írása  Videokamerával készített saját produkció  Magnetofonnal készített saját hangzó műsor összeállítása  Filmkritika, illetve rádiójáték elemzés elkészítése  Tanári írásbeli szöveges (formatív) értékelés  Tanári szóbeli (formatív) értékelés megerősítő / szabályozó / korrigáló funkcióval  Tanulói értékelés egymás produktumáról  Analitikus pontozás  Saját tanulói teljesítmény elemzése, önértékelése a követelmények kritériumainak összevetésével  Évközi, érdemjeggyel történő értékelés  Félévi, év végi osztályozás (szummatív értékelés) 2006/20/II. szám A szükséges tankönyvek, segédkönyvek és egyéb taneszközök jegyzéke Cím MOZGÓKÉP ÉS MÉDIAISMERET II. (KO 0224) FILM ÉS MÉDIAFOGALMAK KISSZÓTÁRA KO-0163 GELENCSÉR GÁBOR: KÉPKORSZAK – SZÖVEGGYŰJTEMÉNY KO-0098 HARTAI LÁSZLÓ–MUHI KLÁRA: MOZGÓKÉPKULTÚRA ÉS MÉDIAISMERET KO-0097 FILMÓRÁK, MÉDIAÓRÁK I-III (MÓDSZERTANI VIDEO) INFORG STÚDIÓ-MAGYAR MOZGÓKÉP ÉS MÉDIAOKTATÁSI EGYESÜLET FILMNYELVI GYAKORLATOK I-II (MÓDSZERTANI VIDEO) INFORG STÚDIÓ- MAGYAR MOZGÓKÉP ÉS MÉDIAOKTATÁSI EGYESÜLET JANCSÓ (MULTIMÉDIA CD-ROM) T 512.179/1999 HARTAI LÁSZLÓ MOZGÓKÉPKULTÚRA ÉS MÉDIAISMERET TANÁRI KÉZIKÖNYV KO-0099 (KIADÁS ALATT) MOZGÓKÉP ÉS MÉDIAISMERETI FELADATGYŰJTEMÉNY SDT- Mozgókép és médiaismeret (Sulinet Digitális Tudásbázis) Saját fejlesztésű technikai eszközök Mivel a tárgy oktatásához szükséges eszközparkot 1 annak komolyabb forrásigénye miatt nem lehet előírni, így a helyi lehetőségek és igények szerint kell minden oktatóhelyen megítélni. Az eszközpark tekintetében három szintet különböztethetünk meg: – alapszint, amely kizárólag megtekintésre alkalmas szükséges: televíziós monitor, videó lejátszó – középszint, amely a megtekintés mellett alkalmas alacsony technikai színvonalú mozgóképanyagok felvételére szükséges: televíziós monitor, videó lejátszó és kamera – magas szint, amely a megtekintés és a felvételkészítés mellett a szerkesztésre is alkalmas szükséges: televíziós monitor, videó lejátszó, kamera és montírozó 1 A technikai eszközök tekintetében nem csupán a beszerzési forrásokat kell figyelembe venni, hanem a technikai trendeket is, tekintve, hogy a mozgóképrögzítésre és -szerkesztésre alkalmas berendezések a digitális technikának köszönhetően jórészt integrálódnak az informatikai eszközparkba. Az elkövetkező években felálló ún. regionális mozgóképoktatási központok rendelkezni fognak a szükséges magas szintű, jövőorientált berendezésekkel. 2006/20/II. szám Tanulási cél, tematikus tananyag, tanulási program, teljesítmény

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes